દ્વારકાથી આઠ કી.મી. દુર આવેલ સુંદર અને રમણીય સ્થળ છત્રપાલ મંદિરે મોટા ભકત સમુદાય દ્વારા ક્ષેત્રપાળ દેવ તથા મહાલક્ષ્મી માતાની પૂજન, અર્ચન, હવન, શૃંગાર, અભિષેક સહીત રાસોત્સવ અને મહાપ્રસાદનું આયોજન કરાયું હતું. અહીં છેલ્લા 96 વર્ષથી નવરાત્રીના દિવસોમાં મહોત્સવ યોજાય છે અને રજોપચરી ખાતે પૂજન અર્ચન ગુગળી બ્રાહ્મણો દ્વારા કરવામાં આવે છે. આ તકે ગુગલી જ્ઞાતિના ભટ્ટ, દવે, મીન, પઢીયાર પરિવારના કુટુંબીજનો મોટી સંખ્યામાં ઉપસ્થિત રહી રાસોત્સવની ઉજવણી કરી હતી અને દોહા છંદ ગાઈને મન મુકી ગરબા રમ્યાં હતાં.